ผมจะต้องเป็นฮีโร่เอ็กซ์

ผมจะต้องเป็นฮีโร่เอ็กซ์  เป็นแอนิเมชันจีน-ญี่ปุ่น ซีซันที่ 3 ของเรื่องผมจะต้องเป็นฮีโร่ โดยออกอากาศครั้งแรกทางฟูจิเทเลวิชันและช่องอื่น ๆ เมื่อวันที่ 6 เมษายน พ.ศ. 2568 ซึ่งซีรีส์นี้เป็นผลงานร่วมผลิตระหว่าง บีดรีม, บิลิบิลิ และ อะนิเพล็กซ์ โดยดำเนินการสร้างโดยบริษัทโปรดักชันและสตูดิโอบีดรีม ร่วมกับสามสตูดิโอแอนิเมชัน ได้แก่ พีบีแอนิเมชัน, สตูดิโอแลน และ เปเปอร์เพลนแอนิเมชันสตูดิโอ กำกับโดย หลี่ ฮ่าวหลิน และด้านดนตรีประกอบด้วยผู้ร่วมงานหลายคน ได้แก่ ฮิโรยูกิ ซาวาโนะ, โคตะ ยามาโมโตะ, ฮิเดฟุมิ เค็นโมจิ, ไดกิ (AWSM.), ชูเฮ มุตสึกิ, ฮิเดยูกิ ฟูคาซาวะ, มิซากิ อุมาเสะ และ ริวอิจิ ทาคาดะ (โมนากา)
เพลงเปิดของเรื่องโดย ฮิโรยูกิ ซาวาโนะ ในชื่อเพลง “INERTIA” ส่วน เซนนะริน ร้องเพลงปิดของเรื่องในชื่อเพลง “KONTINUUM”
เนื้อเรื่อง.
เรื่องราวของ "ผมจะต้องเป็นฮีโร่เอ็กซ์" ดำเนินอยู่ในโลกที่ “ศรัทธา” สามารถเปลี่ยนคนธรรมดาให้กลายเป็นซูเปอร์ฮีโร่ได้ กล่าวคือ หากผู้คนเชื่อว่าบุคคลหนึ่งสามารถบินได้ เขาก็จะได้รับพลังในการบินจริงๆ ในทางกลับกัน ฮีโร่จะสูญเสียพลังหากผู้คนเลิกเชื่อในตัวพวกเขา ความเชื่อหรือศรัทธาที่ผู้คนมีต่อเหล่าฮีโร่และจะถูกวัดและเก็บเป็นข้อมูล และใช้ในการจัดอันดับฮีโร่ตามระดับศรัทธาจากสาธารณชน ทุก ๆ 2 ปี ฮีโร่อันดับต้นๆ จะถูกเรียกรวมตัวกันเพื่อแข่งขันในทัวร์นาเมนต์ ซึ่งผลลัพธ์จะมีผลต่อการจัดอันดับศรัทธาใหม่อีกครั้ง โดยฮีโร่อันดับหนึ่งที่ได้รับศรัทธามากที่สุดจะถูกเรียกว่า “เอ็กซ์”
 ให้เสียงโดย: นัตสึกิ ฮานาเอะ
 "ไม่น้อยไปกว่าการเต้นรำที่ไร้ที่ติ และชัยชนะที่ไร้ที่ติสำหรับ Mr. Perfect"
 การปรากฏตัวของฮีโร่ผู้สมบูรณ์แบบตามจินตนาการของผู้คน เขานำความสง่างามแบบนักบัลเลต์มาสู่ทุกการต่อสู้ สะกดทุกสายตาของผู้ที่ได้เห็น
 ให้เสียงโดย: โนบูนางะ ชิมาซากิ
 "ประกายแสงที่สืบทอดมา"
 ฮีโร่ในตำนานผู้เป็นที่รักของผู้คนมาอย่างยาวนาน ปราบศัตรูด้วยความเร็วสายฟ้า
 ให้เสียงโดย: โคอิจิ ยามาเดระ
 "ซูเปอร์ด็อกสายโหด"
 ฮีโร่สุนัขผู้มีความเห็นอกเห็นใจและจงรักภักดี ไต่ขึ้นติดอันดับ Top 10 ด้วยความเร็วเป็นประวัติการณ์ "อาฮู่" เปลี่ยนความกตัญญูให้กลายเป็นพลังวิเศษ
 ให้เสียงโดย: อิโนริ มินาเซะ
 "สีแห่งความสุขที่ส่งผ่านบทเพลง"
 นักร้อง-นักแต่งเพลงผู้มีโชคมหาศาลและเสียงอันเป็นธรรมชาติ “ลัคกี้ไซแอน” ได้รับความนิยมอย่างถล่มทลาย ทั้งในฐานะฮีโร่และนักดนตรี
 ให้เสียงโดย: อายาเนะ ซากูระ
 "สาวน้อยฮีโร่แห่งความยุติธรรมผู้เปี่ยมพรสวรรค์ด้านจักรกล"
 เด็กสาวในชุดต่อสู้ที่อัดแน่นไปด้วยอุปกรณ์ล้ำสมัยนานาชนิด เธอเผชิญหน้ากับศัตรูทุกคนด้วยพรสวรรค์ด้านวิศวกรรมและจิตใจที่ยึดมั่นในความยุติธรรม
 ให้เสียงโดย: โยชิตสึงุ มัตสึโอกะ
 "สายสัมพันธ์ไม่สั่นคลอนระหว่างมนุษย์กับอสูร"
 คู่หูฮีโร่ผู้โด่งดังจากเสน่ห์แบบมาสคอต เมื่อบิ๊กจอนนี่คลุ้มคลั่ง มีเพียงลิตเติ้ลจอนนี่เท่านั้นที่หยุดเขาได้
 ให้เสียงโดย: ยูอิจิ นากามูระ
 "นักฆ่าเงียบงันที่แม้แต่คำพูดก็ไม่อาจหลบหนี"
 ฮีโร่ผู้สุขุมเยือกเย็น ปฏิบัติภารกิจได้สำเร็จโดยไม่เอื้อนเอ่ยแม้แต่คำเดียว เขาเป็นที่รักของแฟนๆ มากมาย ด้วยความเงียบงันขณะทำงาน และใบหน้าอันหล่อเหลาคมคายภายใต้หน้ากาก
 ให้เสียงโดย: โคกิ อูจิยามะ
 "คนนอกผู้เปี่ยมด้วยความทะเยอทะยานอันแน่วแน่"
 หมาป่าเดียวดายผู้ดื้อรั้น มีชื่อเสียงในด้านความอึดเหนือมนุษย์ เขารอคอยโอกาสที่จะช่วงชิงตำแหน่ง เอ็กซ์ อย่างมุ่งมั่นด้วยจิตวิญญาณนักสู้ที่ไม่มีวันยอมแพ้
 ให้เสียงโดย: คานะ ฮานาซาวะ
 "สตรีผู้ไม่ยอมรับสิ่งใดน้อยกว่าที่หนึ่ง"
 ราชินีแห่งเหล่าฮีโร่หญิง ผู้เหนือชั้นในหลายด้าน เธอหวังคว้าชัยชนะในการแข่งขันเพื่อสร้างระเบียบให้แก่โลกใบนี้
 ให้เสียงโดย: มาโมรุ มิยาโนะ
 "ฮีโร่ตัวท็อป เอ็กซ์ ผู้เป็นที่รู้จักของทุกคน แต่ไม่มีใครรู้จักเขา"
 ชายในชุดสูทผู้ครอบครองตำแหน่ง เอ็กซ์ ในพริบตา การที่เขาไม่ได้สังกัดกับองค์กรใดๆ ยิ่งทำให้เขาดูลึกลับยิ่งขึ้น